Florin Manea, detalii despre transferul lui Denis Drăguș: ”Sunt cel mai bun agent”
Denis Drăguș a evoluat în sezonul 2023/24 sub formă de împrumut la Gaziantep FK, fosta echipă pregătită de Marius Șumudică.
Florin Manea, impresarul lui Denis Drăguș, a declarat că Standard Liege și Trabzonspor au ajuns la o înțelegere privind mutarea fotbalistului român în Turcia.
”S-au înțeles toate părțile. Acum așteptăm să vină Denis din vacanță și să semneze, să se concluzioneze. Oferta există de ambele părți, agreată și de Standard, și de Trabzon. Mai trebuie Denis să vină și să decidă dacă semnează sau nu. Eu cred că o să fie ok.
(n.r. e adevărat că o să aibă un salariu de 1,6 milioane de euro pe sezon?) Înseamnă că are agent bun, dacă are 1.6, nu? (n.r. râde). Eu sunt cel mai bun. La asemenea cifre crezi că ar fi de acord să semneze? În mare parte e rezolvat.